Подзвіг Францаска Скарыны.

 …І як многія, сэрцам чыстыя,

Што выходзяць з цемрай на бой,

 Ты на працы згарыш калісьці,

 Усе аддаўшы Радзіме сваей.

У. Караткевіч

Хто не чуў сення імя Францыска Скарыны? Хто не ведае пра яго жыцце, творчасць? Чаму сення нашага сучасніка павінна цікавіць тое, што было сто, дзвесце, тысячу год назад? Напэўна, таму, што хочацца зірнуць на старажытную эпоху знутры, нібы сам жывеш у тыя часы і многае для цябе яшчэ незразумелае.

Подзвіг Францыска Скарыны не ацэнены па-сапраўднаму. Не ацэнены таму, што мы глядзім на яго эпоху вачамі сённяшняга дня, а не вачамі сучасніка Скарыны. Можна ўявіць, што ты яго сучаснік. Тады якім паўстане свет?

Сусвет. Ен канечны і абмежаваны непарушнай зорнай сферай. А там жылле і месца знаходжання Бога. Пасярэдзіне сферы – Зямля. Толькі адзінкі ведаюць, што Зямля – шар. Для большасці Зямля – плоскасць, якую абмывае сусветны акіян. Есць на гэтай плоскасці Еўропа, Азія, маленечкая Афрыка. За Атлантыкай ляжыць Індыя. Іншых земляў няма, бо іх ніхто не бачыў.

Чалавек. Ен вобраз і падабенства боскае. Еўрапейцы і хрысціяне носяць у сабе вобраз Божы. Яны адзначаны святлом ісціны боскай. Улада манарха і асвечанай знаці ад Бога. Таму выступаць супраць яе – злачынства, якое прыводзіць да анархіі. Над усімі адзіны суддзя – Бог. Так думаюць усе, нават самыя перадавыя.

Навука. Хіміі яшчэ няма, есць алхімія. Есць строгі парадак, усталяваны Богам. Есць сем металаў (па колькасці сямі планет), а болей не трэба. Бацька ўсіх гэтых металаў – сера, а маці – ртуць.

Вось такі ен быў, тагачасны чалавек. Сам Скарына таксама не быў выключэннем. Ен упэўнены ў тым, што Біблія – пачатак і канец зямной мудрасці. Але ен чалавек Адраджэння, чалавек новага часу. Ен прагне святла, імкнецца да ведаў. Ен ператварае сваё слова ва ўчынак.

Першы крок да святла – эта Кніга. Біблія. Пісьменнасць, заснаваная на ей, рэлігійная асвета. Астатняе прыйдзе з часам. Гэта Кніга павінна быць для ўсіх. І Францыск Скарына робіць гэта, надрукаваўшы ў 1517-1519 гадах 23 кнігі Бібліі, у 1522 годзе – “Малую падарожную кніжыцу”, у 1525 годзе “Апостала”. І не на чужой мове, а на простай, сваей, беларускай, якую аднолькава разумеюць мужык і магнат, воін і гандляр. Усе. І да кожнай кнігі прадмовы і пасляслоўія, першыя ўзоры грамадскай, асветніцкай думкі. Таксама для ўсіх. Пачатак мудрасці новых часоў, спасціжэння таямніц Сусвету. Не прасіць сабе “…дзен многіх…ні багацця, ні жэ душ ворагаў”, але жадаць “сабе мудрасці”. Быць праўдзівым, добрым, чыстым, чалавекалюбівым. І вакол сябе бачыць такіх самых братоў. Праз дух разумнасці – да духу любові, дзе ўсім добра і справядліва жыць. Тое, на чым і зараз стаяць лепшыя людзі і чалавецтва.

Францыск Скарына быў з тых, першых, што стварылі нас такімі, якія мы есць: ва ўзбраенні ведаў, усемагутнасці мозгу, адкрытай шчырасці добрага сэрца. З катаржнай працы такіх, як ен, пачынаецца ўзлет гуманізму, рэнесанс мастацтва, літаратуры, навукі. Ен рассунуў для нас Сусвет. Скарына і яго нашчадкі далі Польшчы – Міцкевіча, Русі – Сімяона Полацкага і Дастаеўскага, сабе – Багдановіча, Купалу, Коласа і іншых. А на пачатку гэтага бясконцага шляху такая малая і такая бязмежная вялікая “Біблія” Францыска Скарыны. Праз стагоддзі чутны нам гук ягонага друкарскага станка. І таму мы павінны ганарыцца тым, што ен – беларус. Хаця мудрасць не ведае розніцы нацый, моў, веры. Таму мудрасць ведае адну веру – веру ў вялікае прызначэнне Чалавека, якога Бог стварыў для поўнага спазнання самога сябе. У гэтым, мабыць, адзіны сэнс чалавечага жыцця. І Францыск Скарына зрабіў адзін з першых крокаў на нашым шляху да гэтага.

Подзвіг Францыска Скарыны ў тым, што ен першым даў Біблію простаму народу на яго зразумелай мове. Людзі, убачыўшы кгігу “Быцця”, кнігу “Царстваў”, нібы ачнуліся ад шматгадовага сну. Калі есць такая кніга, як Біблія, то Чалавек, Чалавецтва будуць жыць, якія б ворагі не сустрэліся на яго шляху. І паўсюль будуць з’яўляцца дзівосныя па багаццю талентаў людзі: паэты, дойліды, філосафы , інжынеры, мастакі. Багаты і вялікі ў той час Полацк, дзе на вуліцах гучала нямецкая, дацкая, італьянская мовы, даў нам славутага Францыска Скарыну, які прапаведваў ідэі гуманізму на сваей, зразумелай народу мове. І даў гэтаму народу танную, датупную кнігу, Біблію, Біблію, якая і сення займае пачэснае месца ў душах людзей. Ен пачаў для нас шлях да Бога праз кнiгу. Шлях, які працягваецца і сення.